
讟拽住讟 讛讚祝



 讜讛讗 专讘 讞住讚讗 讜专讘讛 讘专 专讘 讛讜谞讗 诪爪诇讜 讘讛讜 讘讗讜专转讗 讛讛讜讗 驻诇讬讙讗 讜诪讬 讗诪专 专讘讛 讘专 专讘 讛讜谞讗 讛讻讬 讜讛讗 讗诪专 专讘讛 讘专 专讘 讛讜谞讗 住驻拽 讞砖讬讻讛 住驻拽 诇讗 讞砖讬讻讛 诇讗 讞讜诇抓 讜诇讗 诪谞讬讞 讛讗 讜讚讗讬 讞砖讬讻讛 讞讜诇抓 讛转诐 讘注专讘 砖讘转 讗讬转诪专 诪讗讬 拽住讘专 讗讬 拽住讘专 诇讬诇讛 讝诪谉 转驻讬诇讬谉 砖讘转 谞诪讬 讝诪谉 转驻讬诇讬谉 讗讬 拽住讘专 砖讘转 诇讗讜 讝诪谉 转驻讬诇讬谉 诇讬诇讛 谞诪讬 诇讗讜 讝诪谉 转驻讬诇讬谉 讚诪讛讬讻讗 讚诪诪注讟讗 砖讘转 诪讛转诐 诪诪注讟讬 诇讬诇讜转 讚转谞讬讗 {砖诪讜转 讬讙-讬} 讜砖诪专转 讗转 讛讞讜拽讛 讛讝讗转 诇诪讜注讚讛 诪讬诪讬诐 讬诪讬诪讛 讬诪讬诐 讜诇讗 诇讬诇讜转 诪讬诪讬诐 讜诇讗 讻诇 讬诪讬诐 驻专讟 诇砖讘转讜转 讜讬诪讬诐 讟讜讘讬诐 讚讘专讬 专讘讬 讬讜住讬 讛讙诇讬诇讬 专''注 讗讜诪专 诇讗 谞讗诪专 讞讜拽讛 讝讜 讗诇讗 诇驻住讞 讘诇讘讚 谞驻拽讗 诇讬讛 诪讛讬讻讗 讚谞驻拽讗 诇讬讛 诇专' 注拽讬讘讗 讚转谞讬讗 专' 注拽讬讘讗 讗讜诪专 讬讻讜诇 讬谞讬讞 讗讚诐 转驻讬诇讬谉 讘砖讘转讜转 讜讘讬诪讬诐 讟讜讘讬诐 转''诇 {砖诪讜转 讬讙-讟讝} 讜讛讬讛 诇讗讜转 注诇 讬讚讱 讜诇讟讜讟驻转 讘讬谉 注讬谞讬讱 诪讬 砖爪专讬讻讬谉 讗讜转 讬爪讗讜 砖讘转讜转 讜讬诪讬诐 讟讜讘讬诐 砖讛谉 讙讜驻谉 讗讜转 讗诪专 专' 讗诇注讝专 讻诇 讛诪谞讬讞 转驻讬诇讬谉 讗讞专 砖拽讬注转 讛讞诪讛 注讜讘专 讘注砖讛 讜专' 讬讜讞谞谉 讗诪专 注讜讘专 讘诇讗讜 诇讬诪讗 讘专' 讗讘讬谉 讗诪专 专' 讗讬诇注讗 拽讗 诪讬驻诇讙讬 讚讗诪专 专' 讗讘讬谉 讗诪专 专' 讗讬诇注讗 讻诇 诪拽讜诐 砖谞讗诪专 讛砖诪专 驻谉 讜讗诇 讗讬谞讜 讗诇讗 诇讗 转注砖讛 讚诪专 讗讬转 诇讬讛 讚专' 讗讘讬谉 讜诪专 诇讬转 诇讬讛 讚专' 讗讘讬谉 诇讗 讚讻讜诇讬 注诇诪讗 讗讬转 诇讛讜 讚专讘讬 讗讘讬谉 讗诪专 专' 讗讬诇注讗 讜讛讻讗 讘讛讗 拽讗 诪讬驻诇讙讬 诪专 住讘专 讛砖诪专 讚诇讗讜 诇讗讜 讜讛砖诪专 讚注砖讛 注砖讛 讜诪专 住讘专 讛砖诪专 讚注砖讛 谞诪讬 诇讗讜 讜讗诪专 专讘讬 讗诇注讝专 讜讗诐 诇砖诪专谉 诪讜转专 讜讗诪专 专讘讬谞讗 讛讜讛 讬转讬讘谞讗 拽诪讬讛 讚专讘 讗砖讬 讜讞砖讱 讜讛谞讬讞 转驻讬诇讬谉 讜讗诪专讬 诇讬讛 诇砖诪专谉 拽讗 讘注讬 诇讛讜 诪专 讜讗诪专 诇讬 讗讬谉 讜讞讝讬转讬讛 诇讚注转讬讛 讚诇讗讜 诇砖诪专谉 讛讜讗 讘注讬 拽住讘专 讛诇讻讛 讜讗讬谉 诪讜专讬谉 讻谉 讗诪专 专讘讛 讘专 专讘 讛讜谞讗 讞讬讬讘 讗讚诐 诇诪砖诪砖 讘转驻讬诇讬谉 讘讻诇 砖注讛 拽诇 讜讞讜诪专 诪爪讬抓 讜诪讛 爪讬抓 砖讗讬谉 讘讜 讗诇讗 讗讝讻专讛 讗讞转 讗诪专讛 转讜专讛 讜讛讬讛 注诇 诪爪讞讜 转诪讬讚 砖诇讗 转住讬讞 讚注转讜 诪诪谞讜 转驻讬诇讬谉 砖讬砖 讘讛谉 讗讝讻专讜转 讛专讘讛 注诇 讗讞转 讻诪讛 讜讻诪讛 转''专 讬讚讱 讝讜 砖诪讗诇 讗转讛 讗讜诪专 砖诪讗诇 讗讜 讗讬谞讜 讗诇讗 讬诪讬谉 转诇诪讜讚 诇讜诪专 {讬砖注讬讛 诪讞-讬讙} 讗祝 讬讚讬 讬住讚讛 讗专抓 讜讬诪讬谞讬 讟驻讞讛 砖诪讬诐 讜讗讜诪专 {砖讜驻讟讬诐 讛-讻讜} 讬讚讛 诇讬转讚 转砖诇讞谞讛 讜讬诪讬谞讛 诇讛诇诪讜转 注诪诇讬诐 讜讗讜诪专 {转讛讬诇讬诐 注讚-讬讗} 诇诪讛 转砖讬讘 讬讚讱 讜讬诪讬谞讱 诪拽专讘 讞讬拽讱 讻诇讛 

专砖"讬



 讛''讙 诪讬诪讬诐 讜诇讗 讻诇 讬诪讬诐 讻讜': 讗诇讗 诇驻住讞 讘诇讘讚. 讜讛''拽 注砖讛 驻住讞 诪砖谞讛 诇砖谞讛: 谞驻拽讗 诇讬讛. 讻诇讜诪专 诇注讜诇诐 拽住讘专 诇讬诇讛 讝诪谉 转驻讬诇讬谉 讛讜讗 讜砖讘转 诪讬诪注讬讟 诇讬讛 诪讛讬讻讗 讚谞驻拽讗 诇讬讛 诇专' 注拽讬讘讗: 砖讛谉 注爪诪谉 讗讜转. 讘讬谉 讛拽讘''讛 诇讬砖专讗诇 讚讻转讬讘 (砖诪讜转 诇讗) 讻讬 讗讜转 讛讬讗 讜讙讜': 注讜讘专 讘诇讗讜. 讚讻转讬讘 讜砖诪专转 讜讻诇 讛砖诪专 诇讗 转注砖讛 讛讜讗: 讛砖诪专 讚诇讗讜 诇讗讜. 专讘讬 讗诇注讝专 住讘专 讛砖诪专 讚讻转讬讘 讘诪讬诇转讗 讚诪讝讛专 专讞诪谞讗 诇讗 转注砖讛 讛讜讬 诇讗讜 讙诪讜专 诇诇拽讜转 讻讙讜谉 (讚讘专讬诐 讻讚) 讛砖诪专 讘谞讙注 爪专注转 讚诪砖诪注 砖诇讗 讬拽讜抓 讘讛专转讜 讜讻谉 (砖诪讜转 诇讚) 讛砖诪专 诇讱 驻谉 转讻专讜转 讘专讬转 讜讙讜' 讗讘诇 讛砖诪专 讚注砖讛 讻讙讜谉 讛讗讬 讚诪砖诪注 诇注砖讜转 转驻讬诇讬谉 注砖讛 讛讜讗: 讜讗诐 诇砖讜诪专谉. 砖诇讗 讬讗讘讚讜 诪讜转专 诇讛谞讬讞谉 讗驻讬诇讜 诇讗讞专 砖拽讬注转 讛讞诪讛: 拽住讘专 讛诇讻讛. 讚诇讬诇讛 讝诪谉 转驻讬诇讬谉 讛讜讗: 讜讗讬谉 诪讜专讬谉 讻谉. 砖诪讗 讬砖讻讞诐 讜讬砖谉 讘讛谉 诪讚拽讗诪专 诇讬讛 诇砖讜诪专谉 拽讘注讬谞讗: 讬讚讬 讬住讚讛 讗专抓 讜讬诪讬谞讬 讜讙讜'. 诪讚讻转讬讘 讬讚讬 讜讬诪讬谉 砖''诪 讬讚 讛讬讬谞讜 砖诪讗诇: 

转讜住驻讜转



 讜讛讗 专讘 讞住讚讗 讜专讘讛 讘专 专讘 讛讜谞讗 诪爪诇讜 讘讛讜 讘讗讜专转讗. 驻砖讬讟讗 诇讬讛 讚讛讗 讚拽讗诪专 专讘 谞讞诪谉 讗讬谉 讛诇讻讛 讻专讘讬 讬注拽讘 诇讗讜 诪砖讜诐 砖讬讛讗 讛诇讻讛 讻讞讻诪讬诐 讚讗诐 讻谉 诇讬诪讗 讛诇讻讛 讻讞讻诪讬诐 讗诇讗 诇诪讬诪专 讚讛诇讻讛 讻转谞讗 拽诪讗 讜讛讗 讚诇讗 讗诪专 讛诇讻讛 讻转''拽 诇驻讬 砖讛讚讘专 砖谞讜讬 住转诐 讜诇讗 谞讝讻专 讘讛 诇砖讜谉 专讘讬诐 讜诇讗 诇砖讜谉 讬讞讬讚. 诪''专: 讗讬 拽住讘专 诇讬诇讛 讝诪谉 转驻讬诇讬谉. 讜讗''转 诪讻诇 诪拽讜诐 讞讜诇抓 讻讚讗诪专讬谞谉 讘驻' 讘诪讛 讗砖讛 (砖讘转 讚祝 住讗.) 讙诪专讗 讜诇讗 讘转驻讬诇讬谉 讚讗驻讬' 诇诪讗谉 讚讗诪专 砖讘转 讝诪谉 转驻讬诇讬谉 诇讗 讬爪讗 讚诇诪讗 诪讬驻住拽谉 讜讗转讬 诇讗讬转讜讬讬谞讛讜 讗专讘注 讗诪讜转 讘专砖讜转 讛专讘讬诐 讜诪讬讛讜 诇专讘讬 注谞谞讬 讘专 砖砖讜谉 讚讗诪专 讘驻专拽 讘诪讛 讗砖讛 讬讜爪讗讛 (砖诐 讚祝 住讚:) 讘讻讘讜诇 诇讗 讗住专讜 讗诇讗 讘专讛''专 讗讘诇 讘讞爪专 砖专讬 谞讬讞讗 讚讛讻讗 讘讞爪专 讜专''转 驻讜住拽 讻专讘讬 注谞谞讬 讗讘诇 诇专讘 讚讗诪专 讻诇 砖讗住专讜 讞讻诪讬诐 诇爪讗转 诇专讛''专 讗住专讜 诇爪讗转 诇讞爪专 拽砖讛 讜讗讬谉 诇讜诪专 讚诪讜讚讛 专讘 讘讘讬转 讚砖专讬 讚讛讗 讗诪专讬谞谉 讘专讬砖 讻讬专讛 (砖诐 诪讜.) 讛砖讬专讬诐 讜讛谞讝诪讬诐 讜讛讟讘注讜转 讛专讬 讛谉 讻讻诇 讛讻诇讬诐 讛谞讬讟诇讬诐 讘讞爪专 讜讗诪专 注讜诇讗 诪讛 讟注诐 讛讜讗讬诇 讜讗讬讻讗 转讜专转 讻诇讬 注诇讬讛诐 讜讗诐 讛讬讜 专讗讜讬讬谉 诇讛转拽砖讟 诇讗 讛讬讛 诇讜诪专 讟注诐 (讚诪砖诪注) 讚砖专讬 诇讟诇讟诇 诪砖讜诐 转讜专转 讻诇讬 讗注''讙 讚诇讗 讞讝讬 讘砖讘转 讚诪讚诪讬 诇讬讛 讛转诐 诇砖专讙讗 讚谞驻讟讗 讜讬''诇 讚诪讜讚讛 专讘 讚转驻讬诇讬谉 讚砖专讬 讘讞爪专 讚诇讗 讗住讬专讬 讗诇讗 讘专讛''专 讚诇讗 讚诪讬 诇砖讗专 转讻砖讬讟讬谉 讚讙讝专 专讘 讘讞爪专 讚诇诪讗 诪讬砖转诇讬 讜讗转讬 诇讗驻讜拽讬 诇专讛''专 讗讘诇 转驻讬诇讬谉 讻讬讜谉 讚注砖讜讬讬谉 诇诪砖诪砖 讘转驻讬诇讬谉 诪讬讚讻专 讚讻讬专 诇讬讛 讻讚讗诪专 讘驻''拽 讚砖讘转 (讚祝 讬讘.) 讙诪专讗 诇讗 讬爪讗 讛讞讬讬讟 讘诪讞讟讜 讚讗诪专 砖诪讜讗诇 讬讜爪讗 讗讚诐 讘转驻讬诇讬谉 注诐 讞砖讬讻讛 诪''讟 讻讬讜谉 讚讗诪专 专讘讛 讘专 讗讘讜讛 讞讬讬讘 讗讚诐 诇诪砖诪砖 讘转驻讬诇讬谉 讻诇 砖注讛 讜砖注讛 讛诇讻讱 诪讬讚讻专 讚讻讬专 诇讛讜 讜讗''转 讗诐 讻谉 讻讬 讗诪专 专讘 (砖讘转 讚祝 住讚:) 讻诇 砖讗住专讜 讞讻诪讬诐 诇爪讗转 诇专''讛 讗住讜专 诇爪讗转 诇讞爪专 讞讜抓 诪讻讘讜诇 讜驻讗讛 谞讻专讬转 讛讜讛 诇讬讛 诇诪讬诪专 谞诪讬 讞讜抓 诪转驻讬诇讬谉 讜讬''诇 讚诇讗 诪讬讬专讬 专讘 讗诇讗 讘转讻砖讬讟讬谉 讜注讜讚 诪砖讜诐 讚诇诪讗谉 讚讗诪专 砖讘转 诇讗讜 讝诪谉 转驻讬诇讬谉 讛讜讗 诇讗 砖讬讬讱 诇诪讬诪专 讞讜抓 诪转驻讬诇讬谉 讜讗诐 转讗诪专 讚讛讻讗 讗诪专讬谞谉 住驻拽 讞砖讬讻讛 诇讗 讞讜诇抓 讜诇讗 诪谞讬讞 讜讘驻''拽 讚砖讘转 (讚祝 讬讘.) 拽讗诪专 讬讜爪讗 讗讚诐 讘转驻讬诇讬谉 注''砖 注诐 讞砖讬讻讛 诪砖诪注 讛讗 住驻拽 讞砖讬讻讛 诇讗 讜讬''诇 讛转诐 讘专砖讜转 讛专讘讬诐 讜讛讻讗 讘讞爪专. 诪''专: 讜砖诪专转 讗转 讛讞讜拽讛 讛讝讗转 诇诪讜注讚讛 讻讜'. 讘驻专拽 讘讗 住讬诪谉 (谞讚讛 谞讗:) 讜讘住讜祝 讻讬爪讚 诪讘专讻讬谉 (讘专讻讜转 讚祝 诪讚:) 讚讗诪专讬谞谉 讚讘谞讬 诪注专讘讗 诪讘专讻讬 讘转专 讚诪住诇拽讬 转驻讬诇讬讬讛讜 诇砖诪讜专 讞讜拽讬讜 诪驻专砖 专讘讬谞讜 转诐 讚诇讗讞专 砖诪住诇拽 讗转 讟诇讬转讜 诇讬讻讗 诪讗谉 讚诪讘专讱 讚诇讗 砖讬讬讻讗 讘专讻讛 讚诇砖诪讜专 讞讜拽讬讜 讗诇讗 诪转驻讬诇讬谉 讚讜讜拽讗 讚讻转讬讘 讘讛讜 讞讜拽讛 讜讚讜讜拽讗 讻砖诪住诇拽谉 住诪讜讱 诇砖拽讬注转 讛讞诪讛 讚讚专砖讬谞谉 讬诪讬诐 讜诇讗 诇讬诇讜转 讜诪讞讜讬讘 诇住诇拽谉 讻讚讗诪专讬谞谉 讘住诪讜讱 讛谞讬讞 转驻讬诇讬谉 讗讞专 砖拽讬注转 讛讞诪讛 注讜讘专 讘注砖讛 讜讘讬专讜砖诇诪讬 讚讘专讻讜转 驻专拽 讛讬讛 拽讜专讗 讗诪专讬谞谉 谞诪讬 注诇 诪讬诇转讗 讚讘谞讬 诪注专讘讗 讚诪讘专讻讬 诇砖诪讜专 讞讜拽讬讜 讻诪讗谉 讚讗诪专 讘讞讜拽转 转驻讬诇讬谉 讛讻转讜讘 诪讚讘专 讗讘诇 诇诪讗谉 讚讗诪专 讚讘讞讜拽转 讛驻住讞 讛讻转讜讘 诪讚讘专 诇讗 讗''讻 讻诇 砖讻谉 讚诇讗讞专 爪讬爪讬转 诇讗 诪讘专讱 讜讘驻专拽 讘讗 住讬诪谉 (谞讚讛 谞讗:) 讙讘讬 讬砖 讟注讜谉 讘专讻讛 诇驻谞讬讜 讜讗讬谉 讟注讜谉 讘专讻讛 诇讗讞专讬讜 讚拽讗诪专 诇讗讬转讜讬讬 诪爪讜转 讜驻专讬讱 诇讘谞讬 诪注专讘讗 讚诪讘专讻讬 诇讘转专 讚诪住诇拽讬 转驻讬诇讬讬讛讜 诇讗讬转讜讬讬 诪讗讬 讛讜讛 诪爪讬 诇诪讬诪专 爪讬爪讬转 讜讛讗讬讚谞讗 诇讗 诪讘专讻讬 诇砖诪讜专 讞讜拽讬讜 讗驻讬' 诇讗讞专 转驻讬诇讬谉 讚讘住诪讜讱 驻住拽讬谞谉 讚诇讬诇讛 讝诪谉 转驻讬诇讬谉 讚拽讗诪专 讛诇讻讛 讜讗讬谉 诪讜专讬谉 讻谉 讜诪讚专讘谞谉 讛讜讗 讚讗住讜专 讚讞讬讬砖讬谞谉 砖诇讗 讬讬砖谉 讘讛诐 讜拽专讗 讚讜砖诪专转 讗转 讛讞讜拽讛 讘讞讜拽转 讛驻住讞 讛讻转讜讘 诪讚讘专. 诪''专: 讬爪讗讜 砖讘转讜转 讜讬诪讬诐 讟讜讘讬诐 砖讛谉 注爪诪谉 拽专讜讬讬谉 讗讜转. 诇讗 诪砖讜诐 讚讗住讬专讬 讘注砖讬讬转 诪诇讗讻讛 讚讗驻讬' 讞讜诇讜 砖诇 诪讜注讚 讚砖专讬 讘注砖讬讬转 诪诇讗讻讛 讗讬讻讗 讗讜转 讘驻住讞 讚讗住讜专 讘讗讻讬诇转 讞诪抓 讜讘住讜讻讜转 讚讞讬讬讘 讘住讜讻讛 讜讘驻专拽 讘转专讗 讚诪讜注讚 拽讟谉 (讚祝 讬讟. 讜砖诐) 诪砖诪注 讚讞讜诇讜 砖诇 诪讜注讚 讞讬讬讘 讚讗诪专 讛转诐 讻讜转讘 转驻讬诇讬谉 诇注爪诪讜 讜诇讗讞专讬诐 讘讟讜讘讛 讚讘专讬 专''诪 专' 讬讛讜讚讛 讗讜诪专 诪注专讬诐 讜诪讜讻专 讻讚讬 驻专谞住转讜 讗转 砖诇讜 讜讻讜转讘 诇注爪诪讜 讻讜' 讗讜专讬 诇讬讛 专讘讛 讘专 讘专 讞谞讛 诇专讘 讞谞谞讗诇 讜讻谉 讗讜专讬 诇讬讛 专讘 讛诇讻讛 讻讜转讘 讜诪讜讻专 讻讚讬 驻专谞住转讜 诪砖诪注 讚诪谞讬讞 讘诪讜注讚 讚讗讬 诪砖讜诐 诇讗讞专 讛诪讜注讚 诪讛 诇讬 诇注爪诪讜 诪讛 诇讬 诇讗讞专讬诐 诇诪讛 诪讜转专 诇讻转讜讘 诇注爪诪讜 砖讗讬谉 讝讛 爪讜专讱 驻专谞住转讜 诪讬讛讜 诇讗讜 专讗讬讛 讗驻砖专 讚专讘讬 诪讗讬专 讜专' 讬讛讜讚讛 诇讟注诪讬讬讛讜 讚讗讬转 诇讛讜 砖讘转 讝诪谉 转驻讬诇讬谉 讘驻专拽 讘转专讗 讚注讬专讜讘讬谉 (讚祝 爪讜:) 注讜讚 专讗讬讛 诪讬专讜砖诇诪讬 驻专拽 讘转专讗 讚诪讜注讚 拽讟谉 讞讚 讘专 谞砖 讗讬讘讚 转驻讬诇讜讬讬 讘诪讜注讚讗 讗转讗 诇讙讘讬 专讘 讞谞谞讗诇 砖诇讞 诇讙讘讬 专讘讛 讘专 讘专 讞谞讛 讗诪专 诇讬讛 讬讛讬讘 转驻讬诇讜讬讬 讜讗讝讬诇 讻转讜讘 诇讱 讗诪专 诇讬讛 专讘 讝讬诇 讻转讜讘 诇讬讛 驻讬专讜砖 讘诇讗 讛注专诪讛 诪转谞讬' 驻诇讬讙讗 注诇 专讘 讻讜转讘 讛讜讗 讗讚诐 转驻讬诇讬谉 讜诪讝讜讝讛 诇注爪诪讜 讛讗 诇讗讞专 讗住讜专 专讘 驻转专 诇讛 讘讻讜转讘 诇讛谞讬讞 讜诪住转诪讗 专讘 (讙专住讬谞谉 讻讜') 讛讜讛 住讘讬专讗 诇讬讛 讻讛诇讻转讗 讚砖讘转讜转 讜讬诪讬诐 讟讜讘讬诐 诇讗讜 讝诪谉 转驻讬诇讬谉 讗驻讬诇讜 讛讻讬 砖专讬 诇讻转讜讘 讜诇诪讻讜专 转驻讬诇讬谉 讘诇讗 讛注专诪讛 讜诇专讘讛 讘专 讘专 讞谞讛 注''讬 讛注专诪讛 讚讻讜诇讛讜 讗诪讜专讗讬 住讘讬专讗 诇讛讜 砖讘转 诇讗讜 讝诪谉 转驻讬诇讬谉 专讘 讞住讚讗 讜专讘讛 讘专 专讘 讛讜谞讗 讜讗注''讙 讚住讘讬专讗 诇讛讜 诇讬诇讛 讝诪谉 转驻讬诇讬谉 讜诪讬讛讜 讘讝讛 讞讜诇拽 讛砖''住 砖诇谞讜 讚专讘讛 讘专 讘专 讞谞讛 住讘专 讻专讘 讜讛转诐 驻诇讬讙讬. 诪''专: 讬讚讱 讝讜 砖诪讗诇. 讜讗诐 转讗诪专 诇注讬诇 讘住驻''拽 (讚祝 讬.) 讚讗讬讬转专 诇讬讛 讬讚 讚诪爪讜专注 诇讗讙诪讜专讬 讗讬讚 讚拽诪讬爪讛 讚讜讬诪诇讗 讻驻讜 讛讬讬谞讜 谞诪讬 讘讬诪讬谉 讗讚专讘讛 讛讜讛 诇谉 诇讗讙诪讜专讬 讗讬讚 讚转驻讬诇讬谉 讚讛讜讬 讘讬诪讬谉 讜讚诪讬 诇讬讛 讚讬诇驻讬谞谉 讬讚 诪讬讚 讜讛转诐 讬诇驻讬谞谉 讻驻讜 诪讬讚 讜讬砖 诇驻专砖 讚谞讬讞讗 诇讬讛 诇讗讙诪讜专讬 讛转诐 注讘讜讚讛 诪注讘讜讚讛 诪讬讛讜 拽砖讛 讚讗转专讜讬讬讛讜 谞讬诇祝 讜砖诪讗 诪砖讜诐 讚诇讗 讚诪讬 诇讛讛讜讗 讚讛转诐 讬讚 诪诪砖 讜讛讻讗 拽讬讘讜专转 讘讝专讜注. 诪''专: 

